**Bliv frivillig besøgsven i SIND Frederiksberg/København**

**I SIND Frederiksberg/København har du mulighed for at bidrage med få timer om måneden, og dit samvær har stor betydning for et andet menneske.**

Kunne du tænke dig at gøre en forskel for mennesker med psykisk sårbarhed inde på livet? Som en del af et besøgsvenstilbud i SIND kan du hjælpe en person ud af ensomheden. I mødes cirka hver 14. dag i 1-2 timer, og I bestemmer selv, hvad I har lyst til at lave sammen. Det kan være, at I mødes til en kop kaffe og taler om hverdagens små op- og nedture, spiller spil, går på opdagelse i natur- eller kulturlivet, eller måske noget helt fjerde.

**Hvem er du?**Du er åben og nysgerrig og har en interesse i at lære andre mennesker at kende. Det er en fordel at være god til forskellige typer af mennesker, ligesom du skal have et lyttende øre og en sans for dialog med andre. Måske du selv har erfaring med psykisk sårbarhed? Måske synes du blot, at det at lære andre mennesker at kende giver energi og glæde. Du skal ikke tage ansvar for den andens beslutninger i livet eller hjælpe med praktiske ting. Du skal i stedet være motiveret af at gøre en kæmpe forskel for et menneske, som lever isoleret eller i ensomhed.

**Dine opgaver som frivillig besøgsven:**

* 1-2 timers samvær med et andet menneske ca. hver 14. dag
* At finde på noget, som kunne være rart for jer at lave sammen. Det kan variere fra gang til gang

**Som frivillig i SIND får du meget igen – bl.a.:**

* Du får løbende sparring med din besøgsvens-koordinator om, hvordan du oplever relationen til din borger
* Mulighed for at gøre en meningsfuld forskel for andre, der har brug for dig
* Du bliver en del af et større fællesskab af frivillige i SIND Frederiksberg/København
* Mulighed for at bruge dine kompetencer og livserfaring eller få noget på CV’et
* Du kan deltage gratis i SINDs kurser og konference for frivillige og udvikle og vedligeholde dine kompetencer
* Et landsdækkende netværk af frivillige, der brænder for at fremme mental sundhed

**Vi glæder os til at høre fra dig!!**

**Kontakt**:
**Mail:**
**Tlf.:**